De vineri, noile iPhone 12 și iPhone 12 Pro vor putea fi comandate de români. Cât costă.
Apple introduce ora unică pentru precomenzile noilor device-uri. Vineri, de la ora 15.00, ora României, noul iPhone poate fi comandat. iPhone 12 Pro Max și iPhone 12 mini vor putea fi comandate din 6 noiembrie.
Până acum, toți erau obișnuiți ca precomenzile pentru device-urile Apple să înceapă la miezul nopții după ora locală a țării în care locuieșc.De data asta, lucrurile se schimbă. Precomenzile vor începe vineri la o oră unică în toată lumea. Noile iPhone 12 și iPhone 12 Pro vor putea fi comandate de la ora 5 dimineața, ora Pacificului în Statele Unite, adică ora 15.00, ora României.Livrările vor începe vinerea viitoare.iPhone 12 Pro Max și iPhone 12 mini vor putea fi comandate din 6 noiembrie – iPhone 12 va costa cam 900 de euro, în vreme ce un iPhone 12 Pro, 1.100 de euro.Telefonul vine fără încărcător și fără căști.